**ԽԱՂԱԴԱՇՏԻ ՀԱՆՁՆՄԱՆ-ԸՆԴՈՒՆՄԱՆ ԱԿՏ**

ք. Երևան 10 մարտի, 2023թ.

**«Հայաստանի Ֆուտբոլի Ֆեդերացիա» հասարակական կազմակերպությունը** (գրանցման համար՝ 211.171.1039517, ՀՎՀՀ՝ 02566915, հասցե՝ ք. Երևան, Խանջյան 27, այսուհետ**՝ «Կողմ 1»** կամ **«Հանձնող»),** ի դեմս Նախագահ Արմեն Մելիքբեկյանի, որը գործում է կազմակերպության կանոնադրության հիման վրա,

**ՀՀ Տավուշի մարզի Դիլիջան համայնքը,** (ՀՎՀՀ՝ 07618909, հասցե՝ ՀՀ, Տավուշի մարզ, Դիլիջան համայնք, Մյասնիկյան 55, այսուհետ՝ **«Կողմ 2»** կամ **«Ընդունող»**), ի դեմս համայնքի ղեկավար Դավիթ Սարգսյանի, որը գործում է Կանոնադրության հիման վրա, (այսուհետ միասին` «**Կողմեր**», իսկ առանձին` «**Կողմ**»), հիմք ընդունելով Կողմերի միջև 16.03.2019թ-ին կնքված պայմանագրի (այսուհետ` Պայմանագիր) 1.1. կետը, համաձայն որի Կողմ 1-ը պարտավորվել է բարեգործական նպատակներով ՀՀ Տավուշի մարզի, Դիլիջան համայնքի, Թեղուտ բնակավայրի տարածքում կառուցել արհեստական խոտածածկով, 22 մետր լայնությամբ և 42 մետր երկարությամբ ֆուտբոլի խաղադաշտ (այսուհետ՝ Խաղադաշտ) և անհատույց նվիրաբերել Կողմ 2-ին, իսկ Կողմ 2-ը պարտավորվել է ֆուտբոլային խաղադաշտի ամբողջ երկայնքով երկաթյա ցանկապատ կառուցելու համար Կողմ 1-ին համաֆինանսավորման սկզբունքով, փոխանցել անհրաժեշտ գումարը` ըստ Կողմ 1-ի տրամադրած գծագրի և նախահաշվի, կնքեցին Խաղադաշտի հանձնման-ընդունման սույն ակտը (այսուհետ նաև՝ **Ակտ**) հետևյալի մասին.

1. Սույն Ակտով Կողմերը հաստատում են, որ Կողմ 1-ը պատշաճ կերպով հանձնեց, իսկ Կողմ 2-ն ընդունեց` ՀՀ Տավուշի մարզի, Դիլիջան համայնքի, Թեղուտ բնակավայրի տարածքում կառուցված արհեստական խոտածածկով ֆուտբոլի խաղադաշտը,
2. Կողմերն արձանագրում են, որ Կողմ 1-ը պատշաճ կերպով իրականացրել է Պայմանագրի 1.1. կետով սահմանված խաղադաշտի ամբողջ երկայնքով երկաթյա ցանկապատի կառուցման աշխատանքները, իսկ Կողմ 2-ը պարտավորվում է սույն Ակտի կնքման պահից հետո 1 ամսվա ընթացքում կատարել Կողմ 1-ին իր կողմից ստանձնած պարտավորությունը, այն է՝ փոխանցել համաֆինանսավորման սկզբունքով կառուցման համար անհրաժեշտ գումարը՝ 3.200.000 ՀՀ դրամը,
3. Կողմերն արձանագրում են, որ Կողմ 1-ի կողմից Խաղադաշտի կառուցման աշխատանքները՝ ներառյալ խաղադաշտի ամբողջ երկայնքով երկաթյա ցանկապատի կառուցման աշխատանքները, իրականացվել են պատշաճ կերպով՝ Պայմանագրի պայմաններին, Պայմանագրին կից գծագրերին և նախահաշիվներին, ինչպես նաև ՀՀ օրենսդրությամբ սահմանված սույն իրավահարաբերությունների նկատմամբ կիրառելի և վերաբերելի բոլոր նորմատիվ իրավական ակտերին և կանոններին ամբողջապես համապատասխան:
4. Կողմերն արձանագրում են, որ Պայմանագրի շրջանակներում Կողմ 1-ի կողմից բարեգործական նպատակներով իրականացված Խաղադաշտի կառուցման աշխատանքների ընդհանուր արժեքը կազմում է 19.953.930 ՀՀ դրամ, որը ներառում է խաղադաշտի շինարարության արժեքը (15.713.930 ՀՀ դրամ), խաղադաշտի երկայնքով կառուցված ցանկապատի արժեքը (3.680.000 ՀՀ դրամ), շինարարության տեխնիկական հսկողության ծառայության արժեքը (260.000 ՀՀ դրամ) և տեղադրված դարպասների արժեքը (300.000 ՀՀ դրամ)
5. Սույն Ակտը ուժի մեջ է մտնում ստորագրման պահից և հանդիսանում է Պայմանագրի անբաժանելի մասը:
6. Ակտը կազմված է երկու բնօրինակից, որոնք ունեն հավասարազոր իրավաբանական ուժ: Յուրաքանչյուր Կողմին տրվում է մեկական օրինակ:

|  |  |
| --- | --- |
| **Կողմ 1** | **Կողմ 2** |
| **«ՀԱՅԱՍՏԱՆԻ ՖՈՒՏԲՈԼԻ ՖԵԴԵՐԱՑԻԱ» ՀԿ** | **ՀՀ ՏԱՎՈՒՇԻ ՄԱՐԶԻ ԴԻԼԻՋԱՆԻ ՀԱՄԱՅՆՔԱՊԵՏԱՐԱՆ** |
| ՀՎՀՀ | 02566915 | 07618909 |
| Հասցե | ՀՀ, ք. Երևան, Խանջյան 27 | ՀՀ, Տավուշի մարզ, Դիլիջան համայնք, Մյասնիկյան 55 |
| Ստորագրող | ՀՖՖ Նախագահ՝Արմեն Մելիքբեկյան | Համայնքի ղեկավար՝Դավիթ Սարգսյան |
| Ստորագրություն | Կ.Տ. | Կ.Տ. |